[{"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000016", "text": "Sefydliad ymchwil contract yw Suprex a dyma'r unig sefydliad masnachol yn y DU sy'n gallu datblygu cymwysiadau proses ar gyfer carbon deuocsid (CO2)."}, {"text_idx": "#000017", "text": "Mae Suprex wedi ei leoli yng Nghaernarfon ac mae'r cwmni yn deillio o Brifysgol Bangor ac mae'n fenter ar y cyd rhwng Phytovation Ltd, cwmni cynhyrchu fferyllol, wedi ei leoli yng Nghaernarfon, a'r brifysgol"}, {"text_idx": "#000018", "text": "Ffurfiwyd y cwmni o'r Labordy CO2 a oedd yn rhan o Ganolfan Biogyfansoddion y brifysgol. Tyfodd y cwmni o ddechreuadau bychain yn 2010, dan arweiniad yr Athro Ray Marriott o'r Ganolfan Biogyfansoddion, i ddod yn ganolfan heb ei hail ar gyfer ymchwil i ddefnyddio carbon deuocsid uwchgritigol yn y DU. Cefnogwyd ehangu'r labordy gan Lywodraeth Cymru gyda grant o \u00a3345,000 yn 2012 i gydnabod y cyfraniad y gallai'r dechnoleg ei wneud at ddatblygu dewis amgen llai niweidiol i'r amgylchedd na thoddyddion traddodiadol ar raddfa ddiwydiannol."}, {"text_idx": "#000019", "text": "Mae Suprex yn defnyddio dull arloesol o brosesu sy'n fwy gwyrdd ac yn fwy cyfeillgar i'r amgylchedd na dulliau traddodiadol. Gellir cymhwyso'r broses at amrywiaeth eang o ddiwydiannau yn cynnwys blasau, persawr, colur, gofal personol, nutraceuticals a deunyddiau fferyllol. Dyma'r unig sefydliad yn y DU sy'n gallu gwneud y math hwn o waith ymchwil."}, {"text_idx": "#000020", "text": "Bu'r Gweinidog ar daith i weld yr adnoddau sydd ar gael yn Suprex.Ar hyn o bryd, mae'r cwmni'n gweithio gyda nifer o brifysgolion yn y DU, yn ogystal a\u0302 chydag amrywiaeth eang o fusnesau o'r radd flaenaf a busnesau bach a chanolig, ac mae wrthi'n gweithio ar brojectau cydweithredol newydd."}, {"text_idx": "#000024", "text": "\"Rwy'n dymuno pob llwyddiant i Suprex ac rwy'n gobeithio y bydd dyfodol hir a llewyrchus i'r cwmni.\""}, {"text_idx": "#000027", "text": "\"Mae gan ein cwmni'r gwaith prosesu CO2 ar raddfa fach mwyaf amlbwrpas yn y DU ynghyd a\u0302 chyfleusterau dadansoddol o'r radd flaenaf ar gyfer troi cemeg gwyrdd a chynaliadwy yn gynhyrchion a phrosesau newydd. Rydym yn gweithio gyda chwmni\u0308au masnachol a grwpiau academaidd i ddod a\u0302'r datblygiadau hyn i'r farchnad."}, {"text_idx": "#000028", "text": "\"Ond ni fyddai'r gwaith o ddatblygu'r sgiliau, yr arbenigedd, y cyfleusterau a'r cysylltiadau oedd eu hangen i ffurfio Suprex fel cwmni deillio llwyddiannus wedi bod yn bosib heb gefnogaeth Llywodraeth Cymru dros nifer o flynyddoedd.\""}]